Downloaded from YTS.MX
Official YIFY movies site: YTS.MX
Valkohai.
Keskittymiskykyä.
Voimaa.
Määrätietoisuutta.
Hylkeet ovat niiden tavallisimpia saaliita.
Mutta entä jokin isompi?
Paljon isompi.
HAI VS. VALAS
Etelä-Afrikan rannikko kuhisee haita.
Valtavia tiikerihaita.
Saalista etsiviä härkähaita.
Ja mustapilkkahaiparvia.
Ne kaikki ovat täällä.
Tämä on saalistajien leikkikenttä.
Noin kaksi miljoonaa hyljettä elää Afrikan eteläkärjessä.
Siksi yksi maailman suurimmista valkohaipopulaatioista
saalistaa näillä vesillä.
Täällä on muitakin jättiläisiä.
Talvi alkaa eteläisellä pallonpuoliskolla.
Tällaiset suuret ryhävalasparvet suuntaavat pohjoiseen.
Neljä kuukautta ne söivät ravitsevia krillejä Etelämantereen lähistöllä.
Ne kasvattivat vararasvaa tätä matkaa varten.
Yli 30 000 ryhävalasta tekee tämän vaelluksen vuosittain.
Niiden määränpäänä on Mosambik.
Siellä ne synnyttävät poikasensa tropiikin lämpimissä vesissä.
Afrikan eteläosan merialue on liian kylmä valaanpoikasille.
Se on myös vaarallinen.
Valkohait hallitsevat näitä eteläisiä vesiä.
Ryhävalaiden vaellusreitti kulkee valkohaivesien läpi.
Mitä tapahtuu, kun ryhävalaat ja valkohait törmäävät toisiinsa?
Vau. Pois veneen luota. No niin.
Ryan Johnson on haitutkija Etelä-Afrikan Mossel Baysta.
Hän on tutkinut valkohaiden populaatiota yli 20 vuotta.
Nyt mennään! Se tarttui siihen!
Helmikuussa 2017 hän lennätti lennokkia haikartoituksen aikana,
kun puhelin soi.
Puhelu tuli kansallisesta meripelastusinstituutista.
Heille oli kerrottu merellä olevasta valaasta.
Näytti siltä, että se oli kietoutunut pitkäsiimaan.
Valas ei liikkunut.
Oliko se kuollut?
Valas hengitti ja suihkutti vettä. Tajusin sen olevan elossa.
Sitten Ryan näki jotain muuta.
4,3-metrinen valkohai ui nuorta valasta kohti.
Se teki jotain odottamatonta.
Se hyökkäsi.
Tunnen alan kirjallisuuden. Sellainen oli ennennäkemätöntä.
Se puri pyrstöä.
Sitten se käänsi heikentynyttä valasta kuin hukuttaakseen sen.
Tämä ei ollut satunnainen kohtaaminen.
Valkohai oli suunnitelmallisesti valaan kimpussa.
Tämä hai tuntui tietävän tarkkaan, mitä sen piti tehdä.
Ryan on ensimmäinen, joka näki tällaista käytöstä hailta.
Hän toisti lennokin kuvamateriaalia ja tunnisti äkkiä hain.
Hän merkitsi sen tutkimusta varten vuonna 2012. Sen nimi on Helen.
Sen selkäevä tuli pintaan.
Näin siitä jäljittimen jäänteen.
Lisäksi sen selkäevä on omalaatuinen.
Nyt tiedämme sen olevan se hai, joka saalisti ryhävalasta.
Elävää ryhävalasta.
Se on saanut paikkansa haikuuluisuuksien joukossa.
Se tullaan aina muistamaan siitä.
Ryanilla oli vakavia kysymyksiä.
Oliko tämä hain hyökkäys ainutlaatuinen tapahtuma?
Vai saalistavatko valkohait eläviä valaita meidän tietämättämme?
Ryan päättää tutkia asiaa saadakseen vastauksia.
Hän lähtee seuraamaan ryhävalaiden 6 500 kilometrin vaellusreittiä.
Onko tiettyjä paikkoja, joissa valkohait väijyvät valaita?
Noudattavatko hyökkäykset kaavaa?
Ja miksi hait saalistavat valaita, kun meressä on runsaasti hylkeitä?
Ryan palaa siihen, mitä hän jo tietää valkohaista.
11 miljoonan vuoden evoluutio on tehnyt niistä nopeita...
...ketteriä...
...ja laskelmoivia.
Useimmat hait ovat vaihtolämpöisiä ja pysyttelevät lämpimissä vesissä.
Valkohai on yksi seitsemästä omaa lämpöä nostamaan pystyvästä lajista.
Tasalämpöisinä ne pärjäävät viileässä vedessä.
Siksi yksikään hylje ei ole turvassa Etelä-Afrikan rannikolla.
Valkohait ovat niille lähes voittamattomia vihollisia.
Miksi valkohait alkaisivat saalistaa valaita?
Etelä-Afrikan rannikon tuntumassa hailla on paljon hylkeitä ravintona.
Ranta värittyy afrikanmerikarhuyhdyskunnista.
Puolet hylkeestä on rasvaa. Valkohait tavoittelevat sitä.
Valkohain maksa on kuin tankki, johon rasvan kalorit varastoituvat.
Kun yhdistetään valtavat energiavarat, tasalämpöisyys,
suuret hampaat, hydrodynaaminen muoto
ja hain superaistit, tuloksena on syömäkone.
Upeat syöksyt hyljehoukutinten kimppuun
näyttävät, miten hait ovat saalistaneet miljoonia vuosia.
Ne osaavat saalistaa hylkeitä.
Ryan haluaa selvittää,
miksi ne saalistaisivat jotain paljon suurempaa...
...ja paljon vaarallisempaa.
Ryan aloittaa Seal Islandilta, Etelä-Afrikan Mossel Baylta.
Valkohaiden tiedetään saalistavan siellä hylkeitä.
5,5 kilometrin päässä hai hyökkäsi ryhävalaan kimppuun.
Hylkeet ja ryhävalaat ovat mahdollisimman erilaisia.
Mikä yhdistää ne hain aivoissa?
Tiedetään hyvin, että ne syövät pääasiassa merinisäkkäitä.
Mutta kuinka valikoiva valkohai on?
Ryan tekee kokeen kahdella hyljehoukuttimella.
Kumpaan hai hyökkää?
Tässä kokeessa tutkitaan hain kognitiota
ja päätöksentekoprosessia,
jossa se punnitsee hyökkäyksen hyviä ja huonoja puolia.
Tavoitteleeko se äärimmäistä menestystä
ja palkintoa riskeistä huolimatta, vai onko se varovaisempi?
Tämä vaikuttaa päätöksiin, joita Helen teki
kohdatessaan 9 - 10 kertaa itseään isomman valaan.
Sen oli arvioitava riskit ja loukkaantumisen mahdollisuus.
Mahdollisuus epäonnistumisesta ja saalistajan elämän päättymisestä.
Onko hailla yksinkertainen lajimieltymys?
Vai onko niiden valintojen takana muitakin seikkoja?
Käännytään tästä jyrkästi.
Aallokkoa ei ole, joten suuntaamme saaren reunalle.
Hienoa.
Pieni hai iski pieneen houkuttimeen.
Hienoa, tuon me halusimme nähdä.
Tuo oli sen ensimmäinen hyppy. Se nappasi hylkeenpoikasen.
No niin, houkutin takaisin.
Iso hai, iso hyppy. Se oli valtava. Voitteko uskoa sen?
Pienen hylkeen kimppuun.
No niin. Näin me ajattelimmekin! Se teki sen. Pieni houkutin.
Siirsimme pienen hylkeen tälle puolelle ja saimme siihen tärpin.
Tämä alkaa olla selvää.
Jokainen hyppy kohdistuu pienempään houkuttimeen.
Pienet hylkeet ovat pieni riski ja lähes varma palkkio.
Hait tekevät selkeän valinnan.
Ne ovat hyvin valikoivia.
Myös Helenin hyökkäys ryhävalasta kohtaan saattoi olla harkittu.
Seal Islandilla saalista saa helposti.
Kaikki saalistusvedet eivät kuitenkaan ole samanlaisia.
Miten sopeutuvaisia valkohait ovat, kun olosuhteet ovat huonot?
Ryan siirtyy Mossel Baylta Robbergin luonnonsuojelualueelle,
130 km itään rannikkoa pitkin.
Rannan läheisyydessä ryhävalaat tekevät vaellustaan.
Hait eivät kiinnitä huomiota niihin.
Kuten Seal Islandilla, ne etsivät hylkeenpoikasia.
Mutta hait eivät voi väijyä syvällä. Vesi on liian matalaa ja kirkasta.
Miten ne sitten onnistuvat?
Ne ovat uskomattoman sopeutuvaisia.
Aikuisten takana piilossa olevat poikaset räpiköivät aalloissa.
Ryan ei ole koskaan aiemmin nähnyt valkohaita tällaisessa tilanteessa.
Täällä ei voi yllättää hyljettä.
Hai partioi kallion luona ja iskee saaliiseensa näkyvillä.
Se etsii yhtä pientä hyljettä.
Hait eivät kuitenkaan ole alueen ainoa sopeutuva laji.
Suuremmat hylkeet kerääntyvät yhteen.
Hyökkäys on paras puolustus.
Mutta vain tiettyyn pisteeseen asti.
Kissa ja hiiri -leikki alkaa.
Ryan Johnson on Etelä-Afrikassa Robbergin luonnonsuojelualueella.
Käynnissä on saalistus.
Täällä olosuhteet suosivat saalista.
Tähän mennessä hylkeet ovat voitolla...
...ja valkohait tappiolla.
Mutta valkohait eivät luovuta helposti.
Ja ne ovat kärsivällisiä.
Sitten pieni hylje menee kauemmas muista.
On aika toimia.
Haihyökkäys on niin nopea, että hylje haavoittuu kuolettavasti.
Ryan on aivan hain vieressä.
Hylje oli unelias ja haavoittuvainen.
Se maksoi siitä hengellään.
En voi uskoa, mitä juuri näin. Hyvänen aika.
Auttakaa meidät ylös. Nyt ei ole hyvä olla vedessä. Hittolainen.
Mikä kokemus!
Hitto, Barry.
On hienoa olla elossa.
Tämä oli jotain erilaista.
Viesti on selvä.
Vaikeissa olosuhteissa valkohait osaavat valita täydellisen hetken.
Helen käytti samaa taitoa hyökätessään ryhävalaan kimppuun.
Siinä ei ollut mitään sattumanvaraista.
Hai pääsi huomaamatta lähelle ja onnistui.
Yhtenä hetkenä se oli tuolla.
Sitten se söi ja riepotteli.
Sitä luulee nähneensä kaiken, mutta ei ole nähnyt mitään
ennen kuin on ollut vedessä saalistavan valkohain kanssa.
Saalistavilla valkohailla on yksi hieno ja ainutlaatuinen kyky.
Ne havaitsevat haavoittuvaisimman hetken ja hyödyntävät sen.
Helen käytti vaistoaan hyökätessään suuren valaan kimppuun.
Sillä oli myös lisämotivaatiota.
Talvisin pienet hylkeet ovat runsaita ja helppoja saaliita.
Keväällä hylkeet ovat kasvaneet ja niitä on vaikeampi saalistaa.
Haiden on muutettava ruokavaliotaan.
Millaisen riskin valkohai ottaisi saadakseen vatsan täyteen rasvaa?
Hyökkäisikö se valaan kimppuun?
Ehkä.
Yli 30 000 ryhävalasta vaeltaa
Etelä-Afrikan rannikon haita kuhisevissa vesissä.
Ne suuntaavat Mosambikiin.
Ryhävalas on viidenneksi suurin valaslaji.
Ne voivat kasvaa 18-metrisiksi ja painaa jopa 40 tonnia.
Se on kolme kertaa maailman suurimman valkohain pituus
ja 30 kertaa sen paino.
Valaat ovat kokonsa ja voimiensa takia valkohaille vaarallisia.
Rasvajättipotti voi kuitenkin olla liian houkutteleva ohitettavaksi.
On keskitalvi eteläisellä pallonpuoliskolla.
Monet eri eläinlajit ovat nyt liikkeellä tällä merialueella.
Ryanin on seurattava kaikkea.
Hän seuraa valkohaiden liikkeitä.
Seuraavatko ne valaita pohjoiseen?
Helen on tehnyt tämän matkan ennenkin.
Talvella 2016 sitä seurattiin Mosambikiin asti.
Siellä valaat lisääntyvät joka vuosi tuottaen seuraavan sukupolven.
Odottiko Helen niitä?
Ryan etsii todisteita haiden ja ryhävalaiden kohtaamisesta
ja siitä, ettei Helenin hyökkäys ryhävalaan kimppuun ollut sattumaa.
Tähän aikaan vuodesta merieläinlajeja kokoontuu paljon.
Valtava sardiiniparvi kulkee samaan suuntaan.
Tämä on yksi meren suurista ravinnonhankintatapahtumista.
Se houkuttelee kaikenlaisia saalistajia.
Delfiinejä, suulia, hylkeitä, tuhansia haita
ja satoja valaita.
Ryan etsii valaita, joilla on puremajälkiä tai haavoja.
Selkeitä todisteita haihyökkäyksistä.
Nämä ovat brydenvalaita. Ne tulivat tänne syömään.
Ryhävalaat eivät liity mukaan. Ne jatkavat matkaa.
Väijytetäänkö ne, kun ne kulkevat ohi?
Arpien tai haavojen löytäminen voi kertoa sellaisesta.
Näimme juuri ensimmäisen lepäävän ryhävalaan.
Tämä on hyvä tilaisuus lähestyä
ja alkaa etsiä haiden puremia ja haavoja ryhävalaiden selästä.
Tuolla on hai. Se hyppäsi juuri. Näettekö? Hai hyppäsi. Hienoa.
Toivon näkeväni arpia tai merkkejä hain puremista.
Silloin tiedämme sen olevan yleisempää käytöstä kuin odotimme.
Katsokaa tuota.
Valas heiluttaa rintaeväänsä.
Rintaevä osuu pintaan ja viestii muille valaille lähistöllä.
Ryanin on oltava varovainen.
Hän ei nähnyt puremajälkiä.
Hän on nähnyt kuvamateriaalia kasvuikäisestä valaasta,
jota oli purtu pahasti.
Sitä oli purrut useampi hai.
Tämä nuori ryhävalas on haihyökkäyksen uhri.
Harvinaisessa materiaalissa näkyy avohaavoja,
joita hait tekivät tavoitellessaan rasvaa nahan alta.
Puremat ovat liian pieniä ollakseen valkohaiden tekemiä.
Ja koska puremia on niin paljon, haita on ollut useita.
Luultavasti sumuhait jahtasivat sardiiniparvea.
Sumuhait eivät toimi yksin.
Voisiko parvi niitä tappaa valaan?
Näyttää siltä, että ne yrittivät.
Mutta jotenkin tämä nuori valas pääsi pakoon ja säilytti henkensä.
Vaeltavilla ryhävalailla on nyt vain yksi päämäärä.
Mosambikin turvapaikka.
Se on synnyttävien valaiden paratiisi
kaukana valkohaiden tavallisista saalistusvesistä.
Haavoittuvaiset poikaset voivat kasvaa ja voimistua siellä.
Nämä täysikasvuiset valaat ovat kulkeneet 6 500 km turvaan.
Lämmin vesi ja petojen puute
antavat niiden lajille parhaan mahdollisuuden selviytyä.
Tämä on taianomaista aikaa.
Lisääntyminen, synnytys ja poikasten imetys vievät jopa 4 kuukautta.
Nyt ne tutustuvat toisiinsa.
Nämä valaat eivät ole syöneet lähdettyään Etelämantereen vesiltä.
Niiden voimat heikkenevät päivä päivältä.
Ja on tulossa aika, jolloin sekä täysikasvuiset että poikaset
joutuvat uimaan 6 500 kilometriä takaisin Etelämantereen luo syömään.
Neljän kuukauden jälkeen ne aloittavat paluuvaelluksen.
Silloin asiat muuttuvat todella kiinnostaviksi.
On heikkoja valaita, jotka eivät ole syöneet 4 - 5 kuukauteen.
Kun ne palaavat, juuri ne ovat alttiita haiden hyökkäyksille.
Nyt on kevät.
Ryhävalaat aloittavat matkan etelään, Etelämannerta kohti.
Kaikki on niitä vastaan.
Tuoreet emot käyttävät arvokkaita energiavarastojaan
tuottaakseen 45 kg maitoa päivässä.
Katsokaa tätä. Voitte nähdä, miten päättäväisesti valaat
tahtovat palata Antarktikselle.
Se oli Mosambikissa 4 kuukautta. Ruokitulle poikaselle kertyy rasvaa.
Se valmistautuu Antarktiksen kylmiin vesiin.
Nyt tavoitteena on päästä Etelä-Afrikan ohi ja Antarktikselle
takaisin ravinnon luo.
Rantaviiva näyttää koskemattomalta ja kauniilta,
mutta piilossa on monia valaiden kohtaamia vaaroja.
Laivat, verkot, pitkäsiimat ja haisuojaverkot.
Kun ne sotkeutuvat sellaisiin ollessaan heikkoja ja yksin,
ne ovat alttiita haihyökkäyksille.
Helen hyökkäsi ryhävalaan kimppuun kesän ollessa lopuillaan.
Valas oli palaamassa Antarktikselle.
Se hyökkäsi kalastussiimaan sotkeutuneen valaan kimppuun.
Valas oli aivan yksin.
Ryhävalailla on läheiset sukusiteet,
mutta parven turvallisuus on tärkein.
Parvi jättää harhailijat jälkeensä.
ETELÄ-AFRIKKA MOSSEL BAY
Tämä ryhävalas oli yhä 3 200 km:n päässä Etelämantereesta.
Se oli heikko ja haavoittuvainen.
Se oli siis kaikkea, mitä valkohai etsii saaliista.
Mikä pahinta, se oli yksin valkohaiden alueella.
Uuvuttava paluumatka Etelämantereen luo voi koitua valaiden kohtaloksi.
Jotkut ovat liian vanhoja, heikkoja tai vain epäonnisia.
Kun valas kuolee, se on kuin ateriakutsu haille.
Ne eivät tappaneet sitä.
Mutta ei sillä ole väliä.
Valaanrasva on puhdasta rasvaa.
Hait muuntavat rasvan energiaksi, jota ne varastoivat maksoihinsa.
Niiden pitäisi tappaa 200 hyljettä saadakseen saman määrän energiaa.
Kuolleita valaita syövät hait eivät tietenkään ole uutta.
Mutta elävän valaan kimppuun hyökkäävä valkohai on uutta.
Mitä hai tekisi saadakseen suun täydeltä valasta?
Jos sopiva tilaisuus koittaisi, yrittäisivätkö ne tappaa?
Valaan tappaminen on täysin erilaista kuin raadon syöminen.
Huomasin, miten kärsivällinen
ja strateginen Helen oli hyökkäyksen aikana.
Se ei yrittänyt syödä. Se yritti heikentää ja hidastaa.
Se yritti päihittää valaan hitaasti
ennen kuin se edes harkitsi syömistä.
Helen hyökkäsi ensin valaan pyrstön kimppuun.
Rantaan huuhtoutunut raato paljastaa,
miten vaikeaa hain on voittaa valas.
Tämä pyrstö on yksi ryhävalaan tärkeimmistä vahvuuksista.
Sen avulla 40 tonnin valas pystyy hyppäämään 18 metriä vedestä.
Jopa isoimmalle ja vahvimmalle valkohaille
tällaisen pyrstön isku olisi hain loppu.
Oli selvää, että heikolla valaalla
valkohain ensimmäinen kohde oli pyrstö.
Jos leikkaan tästä, näemme varmaankin syyn.
Isot suonet kulkevat tästä ja tuovat energiaa tähän lihakseen.
Kun valkohai ottaa tämän alueen kohteeksi,
se voi pystyä avaamaan suonen.
Valas saa vuotaa kuiviin. Kun se on hyvin heikko ja lähes kuollut,
valkohai hyökkää ja yrittää tappaa sen.
Helen toimii juuri näin.
Se puree valaan pyrstöä yhä uudelleen ja uudelleen.
Lopulta verta alkaa virrata ulos.
Sitten valaan heikentyessä
Helen tekee jotain, mitä kukaan ei ole ennen nähnyt hain tekevän.
Ensimmäistä kertaa haitutkimuksessa
Ryan näkee yksinään toimivan valkohain tappavan ryhävalaan.
Valas on takertunut siimaan. Se on heikko ja yksin.
Valkohait osaavat arvioida haavoittuvuutta.
Nuori ryhävalas on jäänyt laumasta.
Se ei pääse pakoon.
Oliko Helen tietoinen tästä? Todennäköisesti.
Olisiko se ajatellutkaan hyökkäystä, jos valas olisi täysissä voimissaan?
Luultavasti ei.
Helen käyttää samaa strategiaa kuin valkohait saalistaessaan hylkeitä.
Se on tarkkaavainen ja kärsivällinen.
Se arvioi valaan voimia ja kykyä vastustaa.
Valaan elämä vuotaa hitaasti kuiviin.
Helen odottaa kärsivällisesti.
Tyypillistä valkohain saalistusta, mutta valaaseen sovellettuna.
Helen odottaa, kunnes valas on haavoittuvimmillaan.
Sen hain vaisto kertoo, kun se hetki on koittanut.
Sitten se muutti strategiaansa ja alkoi keskittyä päähän.
Tämän kimpussa olleen hain tavoin sekin tarttui kiinni tähän
ja pakotti kaikin voimin valaan päätä alaspäin.
Se työntää valaan pään veden alle ruumiinsa painon avulla.
Sen tavoitteena on hukuttaa se.
Valkohai on järjestelmällinen. Se tietää, mitä tehdä.
On mahdollista, että valaan kimppuun hyökännyt Helen
on oppinut tämän käytöksen, ja se on sille ainutlaatuista.
Toisaalta se voi olla hyvin yleistä käytöstä,
jota tutkijat eivät ole aiemmin pystyneet havaitsemaan.
Kun Ryan kokoaa nämä videotodisteet
yhteen Helenin järjestelmällistä hyökkäystä näyttävän videon kanssa,
hän voi tehdä vain yhden johtopäätöksen.
Valkohait saalistavat valaita useammin kuin luulemme.
50 minuutin kärsivällisen ja sinnikkään yrittämisen jälkeen
valas hengittää viimeisen kerran. Helen onnistuu hukuttamaan sen.
Kuvaaminen ja dokumentointi antavat ratkaisevia todisteita,
että valkohait voivat saalistaa valaita.
Se on aivan uutta tutkimustietoa.
Sitä ei ole aiemmin nähty ja dokumentoitu.
Se avaa täysin uusia tutkimuslinjoja.
Valkohai Helen löysi haavoittuvuuden ja tilaisuuden.
Se arvioi riskit
ja onnistui tappamaan saaliin, joka ei ollut hylje vaan valas.
Se söi palkintonsa.
Valkohait ovat yksi vaarallisimmista
ja tehokkaimmista huippusaalistajista planeetallamme.
Helen tuskin on ainoa valaansaalistaja tällä rannikolla.
Suomennos: Pauli Silvola